**Projektas**

**ŠILUTĖS RAJONO SAVIVALDYBĖS**

#### TARYBA

# SPRENDIMAS

**DĖL ŠILUTĖS RAJONO SAVIVALDYBĖS 2020 m. sportininkų ugdymo centrų, sporto klubų ir kitų nevyriausybinių sporto organizacijų projektų SĄRAŠO PATVIRTINIMO**

2020 m. kovo d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 50 straipsnio 3 dalimi ir Šilutės rajono savivaldybės 2017-05-25 sprendimu Nr. T1-714 „Dėl Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašo patvirtinimo“, Šilutės rajono savivaldybės taryba n u s p r e n d ž i a:

Patvirtinti 2020 metų sportininkų ugdymo centrų, sporto klubų ir kitų nevyriausybinių sporto organizacijų projektų sąrašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Dalia Rudienė

2020-03-

Arvydas Bielskis

2020-03-12

Vita Stulgienė

2020-03-10

Parengė

Rimantė Čiutiemė

2020-03-10

P:\Tarybos\_projektai\_2011-2019\2020 metai\kovo 26 d\JRK01KJ.docx

PATVIRTINTA

Šilutės rajono savivaldybės tarybos

2020 m. kovo d.

sprendimu Nr. T1-

**ŠILUTĖS RAJONO SAVIVALDYBĖS**

**2020. sportininkų ugdymo centrų, sporto klubų ir kitų nevyriausybinių sporto organizacijų projektų SĄRAŠAS**

|  |  |  |
| --- | --- | --- |
| Eil.Nr. | Teikėjas, projekto pavadinimas | Suma (Eur) |
| **OLIMPINĖS SPORTO ŠAKOS** | | |
|  | **Šilutės bokso klubas „Kovotojas“** „Bokso sportinės veiklos vystymas ir plėtra 2020 m.“ | 2 200 |
|  | **Šilutės stalo teniso klubas „Varmas“** „Klubų komandoms LSTA lygose pereiti į aukštesnę lygą, ugdyti pamainą per neformalų vaikų švietimą įtraukiant M. Jankaus pagrindinės mokyklos moksleivius“ | 900 |
|  | **Šilutės sunkiosios atletikos klubas „Lokys“** „Aukšto sportinio meistriškumo sportininkų rengimas, atstovavimas rajonui Lietuvos čempionatuose ir kituose tarptautiniuose turnyruose“ | 1 300 |
|  | **Stalo teniso klubas „Šilutės setas“** „Klubo komandų dalyvavimas šalies ir Žemaitijos lygose, jaunimo varžybose“ | 600 |
|  | **Futbolo klubas „Šilutės veteranas“** „Senjorų futbolo veiklos ir sveikos gyvensenos propagavimas ir turiningo laisvalaikio praleidimas“ | 600 |
|  | **Sporto senjorų klubas „Šamai“** „Šilutė ir krepšinis – amžiui ribų nėra“ | 600 |
|  | **Šilutės dziudo klubas „KUMIKATA“** „Mokomoji treniruočių stovykla“ | 1 500 |
|  | **Šilutės ledo ritulio klubas** „Dalyvavimas senjorų ledo ritulio pirmenybėse „Tomas Gold“ taurei laimėti | 600 |
|  | **Regbio klubo „Klaipėdos kovas“ Šilutės filialas** „Šilutės regbis – Olimpinė viltis“ | 1 000 |
|  | **VšĮ „Šilutės sportas“** „Šilutės rajono krepšinio pirmenybės“ | 2010 |
|  | **Juknaičių žirgų sporto klubas** „Leisk laiką su žirgais IV“ | 1 000 |
| **NEOLIMPINĖS SPORTO ŠAKOS** | | |
|  | **Šilutės sporto klubas „Atėnė“** „Aerobinės gimnastikos populiarinimas ir plėtra“. | 900 |
|  | **Šilutės r. rankų lenkimo sporto klubas „Pamarys“** „Rankų lenkimo kaip sporto šakos vystymas ir plėtra 2020“ | 1 000 |
|  | **Šilutės sportinių šokių klubas „Lūgnė“** „Lūgnė -2020“ | 900 |
|  | **Šilutės šaškių – šachmatų sporto klubas** „Šilutės šaškių – šachmatų sporto populiarinimas“ | 350 |
|  | **VšĮ „Sporto ambasadoriai“** „Mankštos senjorams – gyvenimo kokybės gerinimas“ | **500** |
| **SENIŪNIJŲ SPORTO KLUBAI** | | |
|  | **Švėkšnos sporto klubas „Meška“** „Švėkšnos metai – 517 Sportavome, sportuojame, sportuosime“ | 390 |
|  | **Sporto klubas „Usėnai“** „Sportas sveikata“ | 300 |
|  | **Sporto klubas „Vilkyčiai jėga“** „Fizinė veikla – bendruomenės tvirtumo ir vienybės garantas“ | 400 |
| **TECHNINĖS SPORTO ŠAKOS** | | |
|  | **Automobilių sporto klubas „Vilkyčiai“** „Tarptautinių ir Lietuvos automobilių sporto varžybų organizavimas bei dalyvavimas“ | 4 000 |
|  | **Motorinių transporto priemonių asociacija Šilutės ASK** „Auto-moto sporto populiarinimas“ | 800 |
|  | **Motokroso asociacija „Šilutės greitis“** „Stereotipus laužanti sporto šaka – Motokrosas“ | 1 020 |
|  | **Šilutės aviacinės technikos konstravimo ir modeliavimo klubas „Skrydis“** „Radio bangomis valdomų lėktuvų kopijų varžybos, Igno Mikalausko vardo taurei laimėti“ | 600 |
|  | **Šilutės aeroklubas** „Pilotavimo varžybos Lietuvoje ir pasaulyje“ | 2 530 |
|  | **Sportininkų skatinimas** | 4 000 |
|  | **Rezervas** | 10 000 |
|  | **IŠ VISO:** | 40 000 |

**ŠILUTĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS 2020 m. sportininkų ugdymo centrų, sporto klubų ir kitų nevyriausybinių sporto organizacijų projektų SĄRAŠO PATVIRTINIMO“ PROJEKTO**

2020-03-10

Šilutė

|  |
| --- |
| **1. Parengto projekto tikslai ir uždaviniai.** |
| Patvirtinti 2020 metų sportininkų ugdymo centrų, sporto klubų ir kitų nevyriausybinių sporto organizacijų projektų sąrašą (pridedama). |
| **2. Kaip šiuo metu yra sureguliuoti projekte aptarti klausimai.**  Sprendimo projektas parengtas vadovaujantis [Vietos savivaldos įstatymo](http://www3.lrs.lt/pls/inter3/dokpaieska.showdoc_l?p_id=464036&p_tr2=2) 16 straipsnio 2 dalies 17 punktu, 50 straipsnio 3 dalimi ir Šilutės rajono savivaldybės 2017-05-25 sprendimu Nr. T1-714 „Dėl Šilutės rajono savivaldybės sportininkų ugdymo centrų, sporto klubų ir kitų nevyriausybinių sporto organizacijų sportinės veiklos dalinio finansavimo tvarkos aprašo patvirtinimo“. |
| Šilutės rajono sportinės veiklos dalinio finansavimo projektų vertinimo komisija buvo patvirtinta Administracijos direktoriaus 2020 m. kovo 22 d. įsakymu Nr. A1 – 300. Komisijos darbui vadovavo Šilutės rajono savivaldybės tarybos narys, Sporto tarybos pirmininkas Vygantas Kamarauskas.  Komisija, vertindama projektus, dėmesį kreipė į tai, kad būtų pateikti visi būtini dokumentai, pateiktos praeitų metų ataskaitos, projekto biudžetas ir numatoma veikla nebūtų du skirtingi dalykai. Konkursui buvo pateikti 24 projektai. Iš savivaldybės prašoma suma: 63 238 eurai. Komisija atsižvelgdama į nuostatus ir į pateiktus projektus lėšas išskirstė: olimpinėms sporto šakoms skyrė 12 310 Eur; neolimpinėms sporto šakoms skyrė 3 650 Eur; techninėms sporto šakoms skyrė 8 950 Eur; seniūnijų sporto klubams skyrė 1090 Eur. Komisijos sprendimu rezerve nuspręsta palikti 10 000 eurų (pagal nuostatus ne mažiau 25 proc. nuo visos programos sumos). Sportininkų skatinimui – 4 000 (pagal nuostatus ne mažiau 10 proc. nuo visos programos sumos).  Siūloma finansuoti 24 projektus. |
| **3. Kokių pozityvių rezultatų laukiama.** |
| Skatinamos sporto idėjos, užimtumas, užtikrinama sporto politikos plėtra. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nėra. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Nėra. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Nereikia. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Nėra. |
| **8. Projekto autorius ar autorių grupė.** |
| Šilutės rajono savivaldybės administracijos vyriausioji specialistė Rimantė Čiutienė |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
| Sporto projektai 2020. |
| **10. Kiti, autorių nuomone, reikalingi pagrindimai ir paaiškinimai.** |
| Sporto projektų sąrašas pristatytas Šilutės rajono savivaldybės Sporto tarybos nariams. Sporto tarybos nariai pritarė šiam projektų sąrašui. |

Šilutės rajono savivaldybės administracijos vyriausioji specialistė Rimantė Čiutienė